Dragon na Tsino

An dragon na Tsino, na inaapod man na loong, long o lung, sarong maalamat na linalang sa mitolohiyang Intsik, Chinese folklore, asin kulturang Intsik. An mga dragon na Intsik igwa nin dakol na garo hayop na porma arog baga nin mga baoo asin sira, alagad parateng ilinaladawan na garo halas na may apat na tabay. Ipinamidbid kan mga akademisyan an apat na masasarigan na teoriya sa ginikanan kan dragon na Intsik: Mga halas, alligators na Intsik, dagoldol asin pagsamba sa naturalesa. An saindang tradisyonal na simbolo nin mga kapangyarihan, partikularmente an pagkontrol sa tubig, pag-uran, mga bagyo, asin baha. An dragon simbolo man nin kapangyarihan, kosog, asin marhay na swerte para sa mga tawo na karapatdapat kaiyan segun sa kulturang Sirangan na Asia. Durante kan mga aldaw sa Imperyal na Tsina, an Emperador kan Tsina parating naggagamit nin dragon bilang simbolo kan saiyang kusog na imperyal asin kapangyarihan.Dakol na ariwaga asin idiomang Intsik an nagtatampok nin mga pagkasambit sa dragon, arog baga kan "Paglaom sa aki nin sarong tawo na magin dragon".

An impresyon kan mga dragon sa dakol na nasyon sa Asya naiimpluwensyahan kan kulturang Intsik, arog baga kan sa Korea, Vietnam, asin Hapon. An tradisyon kan mga Intsik kaidto pa ginagamit na an dragon totem bilang nasyonal na emblema, asin an "Yellow Dragon Flag" kan dinastiyang Qing nakaimpluwensya sa impresyon na an Tsina iyo sarong dragon sa dakol na nasyon sa Europa. An maputing dragon kan bandera nin modernong Bhutan sarong klasikong dragon sa istilong Intsik.

Toltolan